Iktatószám: HIV/ -1/2023.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2023. április 27-ai rendes nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet és a Képviselő-testület és Szervei Szervezeti és Működési Szabályzatáról szóló 33/2019 (X. 24.) rendelet módosítása

**Az előterjesztő:** Papp Gábor polgármester

**Készítette:** Bertalan Linda jegyzői referens

**Megtárgyalta:** Ügyrendi és Jogi Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Képviselő-testület és Szervei Szervezeti és Működési Szabályzatáról szóló 33/2019. (X. 24.) (továbbiakban: SZMSZ) és a Hévíz város közterületein a járművel várakozás rendjéről szóló 30/2021. (XI. 19.) (továbbiakban: parkolási rendelet)önkormányzati rendeletek módosítására kerül javaslat megfogalmazásra.

A parkolási rendelet módosítását javasoljuk, melyszerint a városban tartandó rendezvények alkalmával a polgármester átruházott hatáskörben dönthessen a várakozási díj fizetési kötelezettség felfüggesztéséről legfeljebb három napra a kijelölt várakozóhelyekre vagy a teljes övezetre.

A Covid-okozta kényszerszünet után folytatja munkáját a Hévízi Futó- és Fitnesz Egyesület, melynek szervezői idén – immár ötödik alkalommal - újra megrendezik a Hévízi Futófesztivált. A rendezvény 2023. május 14-én kerül megtartásra. A korábbiahoz képest a verseny a nagyparkolóból indul és a befutó is ott lesz.

Amennyiben a Képviselő-testület a rendelet módosítását támogatja, Hévíz város polgármesterének lehetősége lesz átruházott hatáskörben - jelenleg - a Futófesztivál idejére 2023. május 14-ére, a Nagyparkoló teljes területén és a Széchenyi utca alsó szakaszára - és a módosítás lehetősége által más rendezvények esetére - a várakozási díj fizetési kötelezettség felfüggesztésére.

A parkolási rendelet módosítása miatt szükséges az SZMSZ átruházott hatáskörök módosítása is.

Magyarország helyi önkormányzatairól  szóló 2011. évi CLXXXIX. törvény 53. § (1) bekezdés b) pontja alapján a képviselő-testület a működésének részletes szabályait a szervezeti és működési szabályzatról szóló rendeletében határozza meg, a képviselő-testület átruházott hatásköreinek felsorolásával. Az SZMSZ 4. melléklete tartalmazza az átruházott hatáskörben hozott döntéseket.

Javasoljuk, hogy az átruházott hatáskörök jegyzéke egészüljön ki a *„polgármester átruházott hatáskörben rendezvény időtartamára, de legfeljebb 3 napra, felfüggesztheti a várakozási díj fizetési kötelezettséget a kijelölt várakozóhelyekre vagy a teljes várakozási övezetre*” határkörre.

**Általános indokolás**

Hévíz város közterületein a járművel várakozás rendjéről szóló 30/2021. (XI. 19**.) ö**nkormányzati rendelet módosítása

**Részletes indokolás**

1. **§**

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet a következő 6/A. §-sal egészül ki

**2. §**

Hatályba léptető rendelkezés.

**Általános indokolás**

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendeletek módosítása

**Részletes indokolás**

1. **§**

A Képviselő-testület és Szervei Szervezeti és Működési Szabályzatáról szóló 33/2019. (X. 24.)4. mellékletének módosításáról rendelkezik.

**2. §**

Hatályba léptető rendelkezés.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítás minősített szótöbbséget igényel.

**2.**

Hévíz Város Önkormányzat Képviselő-testületének

../…. (.. . ..) önkormányzati rendelete

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításáról

Hévíz Város Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1.§** A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet a következő 6/A. §-sal egészül ki:

„6/A. § A polgármester átruházott hatáskörben rendezvény időtartamára, de legfeljebb három napra, felfüggesztheti a várakozási díj fizetési kötelezettséget a kijelölt várakozóhelyekre vagy a teljes várakozási övezetre.”

**2.§**Ez a rendelet 2023. április 30-án lép hatályba.

|  |  |
| --- | --- |
| dr. Tüske Róbert | Papp Gábor |
| jegyző | polgármester |

Hévíz Város Önkormányzat Képviselő-testületének

../…. (.. . ..) önkormányzati rendelete

a Képviselő-testület és Szervei Szervezeti és Működési Szabályzatáról 33/2019. (X. 24.) önkormányzati rendelet módosításáról

Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdésének *a)* pontjában kapott felhatalmazás alapján, az Alaptörvény 32. cikk (1) bekezdés *a)* és *d)* pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §** A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 4. melléklete az 1. melléklet szerint módosul.

**2. §** Ez a rendelet 2023. április 30-án lép hatályba.

|  |  |
| --- | --- |
| dr. Tüske Róbert | Papp Gábor |
| jegyző | polgármester |

1. melléklet a …./2023. (IV.30.) önkormányzati rendelethez

„4. melléklet a Hévíz Város Önkormányzat Képviselő-testületének 33/2019. (X. 24.) önkormányzati rendeletéhez”

***1.1. A Képviselő-testülettől a polgármesterre átruházott feladat- és hatáskörök***

|  |  |  |
| --- | --- | --- |
|  | A | B |
|  | Átruházott hatáskör megnevezése | Átruházásról szóló döntés |
| 1. | Bibó István és Illyés Gyula díjat adományoz. | Hévíz Város Önkormányzat Képviselő-testületének 16/2012. (III. 28.) önkormányzati rendelete Helyi kitüntető cím és kitüntető díjak alapításáról és adományozásáról |
| 2. | Dönt az önkormányzat címere használatának engedélyezéséről | Hévíz Város Önkormányzat Képviselő-testületének 14/2017. (V. 25.) önkormányzati rendelete a helyi címer és zászló használatának rendjéről |
| 3. | Dönt forgalomképtelen törzsvagyon egyszeri alkalommal történő hasznosításáról (szerződés időtartama az 1 évet, közterület használat esetében 3 évet nem haladja meg). | Hévíz Város Önkormányzat Képviselő-testületének 22/2014. (IV. 29.) önkormányzati rendelete 9. § (1) bekezdés |
| 4. | Megköti a forgalomképtelen vagyontárgyak hasznosítására irányuló megállapodásokat, szerződéseket, tulajdonosi nyilatkozatot ad a hatáskör gyakorlása bérleti szerződések használatra, illetve használati és reklámjogra, valamint telekrendezési eljárás végrehajtására vonatkozó megállapodások megkötését foglalja magába. | Hévíz Város Önkormányzat Képviselő-testületének 22/2014. (IV. 29.) önkormányzati rendelete 9. § (2) bekezdés |
| 5. | Dönt korlátozottan forgalomképes vagyontárgyak egyszeri alkalommal történő hasznosításáról | Hévíz Város Önkormányzat Képviselő-testületének 22/2014. (IV. 29.) önkormányzati rendelete 10. § (4) bekezdés |
| 6. | Dönt a közterület használattal kapcsolatos önkormányzati hatósági ügyekben. | Hévíz Város Önkormányzat Képviselő-testületének 28/2005. (XII. 15.) önkormányzati rendelete 6. § (1) bekezdés |
| 7. | A közterületek hasznosítására pályázatot írhat ki. | Hévíz Város Önkormányzat Képviselő-testületének 28/2005. (XII. 15.) önkormányzati rendelete 16. § (1) bekezdés |
| 8. | Dönt a rendkívüli települési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 13-14. § |
| 9. | Dönt a lakhatási támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 15-18. § |
| 10. | Felülvizsgálja a már megállapított ápolási támogatást | Hévíz Város Önkormányzat Képviselő-testületének 11/2015. (II. 27.) önkormányzati rendelete 21. § |
| 11. | Dönt a gyógyszertámogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 22-26. § |
| 12. | Dönt a születési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 27. § |
| 13. | Dönt a méltányossági települési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 28. § |
| 14. | Dönt a köztemetésről | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 29. § |
| 15. | Dönt a rendkívüli esemény okozta kár elhárításához kapcsolódó méltányossági támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 28/A-28/B. § |
| 16. | Dönt az iskolakezdési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 28/C. § |
| 17. | Dönt a védőoltási támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 8/A. § |
| 18. | Dönt a természetbeni tűzifa támogatásáról | Hévíz Város Önkormányzat Képviselő-testületének 42/2015. (XI. 11.) önkormányzati rendelete |
| 19. | Eljár és dönt az ápolást, gondozást nyújtó intézményi ellátás (Idősek otthona) igénybevételével összefüggő hatáskörben. | Hévíz Város Önkormányzat Képviselő-testületének 21/2014. (IV. 29.) önkormányzati rendelete 2. § |
| 20. | Dönt a személyes gondoskodás körébe tartozó szociális ellátások személyi térítési díjának csökkentése és elengedése ügyében | Hévíz Város Önkormányzat Képviselő-testületének 21/2014. (IV. 29.) önkormányzati rendelet 19/A. § |
| 21. | Dönt a közszolgáltatási díjkedvezményekkel kapcsolatos ügyekben. | Hévíz Város Önkormányzat Képviselő-testületének 32/1995. (XII. 19.) önkormányzati rendelete 7/A. § (8) bekezdés |
| 22. | Megállapítja a „Hévíz hazavár” Ösztöndíj összegét. | Hévíz Város Önkormányzat Képviselő-testületének 44/2015. (XI. 27.) önkormányzati rendelete 4. § (4) bekezdés |
| 23. | Jóváhagyja az éves közbeszerzési tervet, dönt annak esetleges módosításáról, jogszabály eltérő rendelkezése hiányában a közbeszerzési eljárás felelősségi rendjének megfelelően döntést hoz a közbeszerzési eljárásban az ajánlatkéréstől a szerződéskötésig, dönt az Önkormányzat részéről központosított közbeszerzésekhez történő csatlakozásról. A beszerzési, közbeszerzési eljárások során, a döntési jogköröket a becsült érték illetve a legkedvezőbb ajánlat értékének függvényében a polgármester gyakorolja építési beruházás esetén 30 millió forint alatt, árubeszerzés esetén 16 millió forint alatt, szolgáltatás megrendelés esetén 16 millió forint alatt. | Hévíz Város Önkormányzat Képviselő-testülete 33/2019. (X. 24.) önkormányzati rendelete  a közbeszerzésekről szóló 2015. évi CXLIII. törvény |
| 24. | Megállapítja az Önkormányzati Építészeti - Műszaki Tervtanács részletes működési rendjét szabályozó Ügyrendet a Tervtanács elnökének javaslatára. | Hévíz Város Önkormányzat Képviselő-testületének 24/2018. (VI.28.) önkormányzati rendelete |
| 25. | Utakkal kapcsolatos hatáskörök gyakorlása | A közúti közlekedésről szóló 1988. évi I. törvény 3. § (2) bekezdésében, 7. § (3) bekezdésében, 12. § (5) bekezdésében, 14. § (1) bekezdés *a)* pontjában, 29/B. § (2) bekezdésének *a)* pontjában, 36. § (1), (3) és (4) bekezdésében, 37. § (2) és (3) bekezdésében, 41. §-ban, 42. § (3) bekezdésében, 43. § (1) bekezdésében foglalt ügyekben |
| 26. | A közalkalmazottak lakáscélú a támogatásának ügyében átruházott hatáskörben a polgármester dönt. | Hévíz Város Önkormányzat Képviselő-testületének 15/2015. (III. 30.) önkormányzati rendelet 8. § |
| 27. | Az előzetes tájékoztató átvételétől számított 21 napon belül, az abban foglalt önkormányzati szándékokkal és a fejlesztéssel érintett területtel kapcsolatban tájékoztatást ad a településfejlesztési koncepció készítését befolyásoló terveiről. | 419/2021. (VII. 15.) Korm. rendelet  a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről |
| 29. | Dönt kárigényekben, figyelemmel az önkormányzati biztosító helytállására, 200 ezer forint összeghatárig | Hévíz Város Önkormányzat Képviselő-testülete 33/2019. (X. 24.) önkormányzati rendelete  Hévíz Város Önkormányzat Képviselő-testületének költségvetési rendeletében foglalt összeg keret betartásával |
| 30. | Dönt a tárgyévi költségvetési rendeletben meghatározott polgármesteri keret terhére nyújtott támogatásokról | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (1) |
| 31. | A felhalmozási célú kiadások között - a felhalmozási megtakarítások terhére - indokolt esetben előirányzat-átcsoportosítást hajthat végre. Az átcsoportosítás hatásköre nem érinti az adott felhalmozási kiadás elmaradását | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (2) |
| 32. | Az alábontott előirányzatok között átcsoportosíthat, de nem módosíthatja az alábontott előirányzat összesen előirányzatát. | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (3) |
| 33. | A hévízi állampolgárok élet- és vagyonbiztonságát veszélyeztető elemi csapás, járványveszély következményeinek elhárítása érdekében az önkormányzat költségvetése körében átmeneti intézkedést hozhat. E jogkörében az előirányzatok között átcsoportosítást hajthat végre. Egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet. | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (4) |
| 34. | Gyakorolja a hatáskört és dönt a településkép védelméről szóló 2016. évi LXXIV. törvény (a továbbiakban: Tvtv) és a településkép védelméről szóló 38/2017. (XII. 18.) önkormányzati rendelet alapján a településképi véleményezési eljárás a településképi bejelentési eljárás és a településképi kötelezés (településkép-érvényesítő eszközök) hatáskörben és ügyekben. | Hévíz Város Önkormányzat Képviselő-testületének a településkép védelméről szóló 38/2017. (XII. 18.) önkormányzati rendelet, a településkép védelméről szóló 2016. évi LXXIV. törvény 8. § |
| 35. | Gyakorolja a közterületen elhagyott hulladékkal kapcsolatos hatáskört. | A hulladékról szóló 2012. évi CLXXXV. törvény 35. § (1) bekezdés *h)* pontjában kapott felhatalmazás alapján, továbbá, Hévíz Város Önkormányzat Képviselő-testületének 32/1995. (XII. 19.) önkormányzati rendelete 5/F. § alapján. |
| 36. | A lakbértámogatás iránti kérelem elbírálása | Hévíz Város Önkormányzat Képviselő-testületének 24/2004. (VI. 30.) önkormányzati rendelete 10. § (7) bekezdés |
| 37. | Partnerségi egyeztetés | Hévíz Város Önkormányzat Képviselő-testületének 18/2018. (IV. 26.) önkormányzati rendelete 1.§ (4) bekezdés |
| 38. | A polgármester átruházott hatáskörben rendezvény időtartamára, de legfeljebb három napra, felfüggesztheti a várakozási díj fizetési kötelezettséget a kijelölt várakozóhelyekre vagy a teljes várakozási övezetre. | Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 6/A. §. |

***1.2. A Képviselő-testülettől a jegyzőre átruházott feladat- és hatáskörök***

|  |  |  |
| --- | --- | --- |
|  | A | B |
|  | Átruházott hatáskör megnevezése | Átruházásról szóló döntés |
| 1. | A közösségi együttélés alapvető szabályainak elmulasztása, megszegése miatti eljárásban a hatáskör gyakorlása | Hévíz Város Önkormányzat Képviselő-testületének 24/2013. (VI. 26.) önkormányzati rendelet |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet

**Társadalmi-gazdasági hatása:** nincs

**Költségvetési hatása és a rendelet megalkotásának szükségessége:** nincs

**Adminisztratív terheket befolyásoló hatása**: nincs

**A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

A rendelet módosításának **környezeti és egészségi hatása** nincs.

**A rendelet megalkotása elmaradása esetén várható következmények:** jogbizonytalanság, mert a valós helyzet és szabályozás között ellentmondás lenne

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** a Képviselő-testület és Szervei Szervezeti és Működési Szabályzatáról 33/2019. (X. 24.) önkormányzati rendelet módosításáról

**Társadalmi-gazdasági hatása:** nincs

**Költségvetési hatása és a rendelet megalkotásának szükségessége:** nincs

**Adminisztratív terheket befolyásoló hatása**: nincs

**A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

Az SZMSZ módosításának **környezeti és egészségi hatása** nincs.

**A rendelet megalkotása elmaradása esetén várható következmények:** jogbizonytalanság, mert a valós helyzet és szabályozás között ellentmondás lenne

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalan Linda | jegyzői referens |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |