**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ 8556 -3/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. április 27-ei rendes nyilvános ülésére**

**Tárgy:** Az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet módosításáról

**Az előterjesztő:** Papp Gábor polgármester

**Készítette:** Zerényi Attila beruházási és műszaki ügyintéző

**Megtárgyalta:** Ügyrendi és Jogi Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A közszolgáltatói feladatokat ellátó ZALAISPA Zrt. az idei évi első zöldhulladék szállítás tapasztalata alapján jelezte, hogy sok esetben a zöldhulladék nem biológiailag lebomoló zsákban kerül kihelyezésre. Közszolgáltató jelezte azt is, hogy az önkormányzat által zöldhulladék gyűjtésére biztosított edényzet és a megfelelően kötegelt zöldhulladék elszállítását továbbra is elvégzi. Viszont a jövőben a nem biológiailag lebomló zsákban kihelyezett hulladékot nem fogják tudni elszállítani. Ezért kérte az önkormányzat intézkedését és a lakosság, ingatlan tulajdonosok megfelelő tájékoztatását.

A hulladékról szóló 2012. évi CLXXXV. törvény 2. § (1) bekezdés 50. pontja a *zöldhulladék* fogalmát az alábbiak szerint határozza meg: kertben vagy kertészeti tevékenység során képződő növényi eredetű hulladék.

Megvizsgáltuk a vonatkozó önkormányzati rendeletet, az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet, melynek jelenleg hatályos szabályozása a következő:

*„5/E. § (1) A biológiailag lebomló zöldhulladék (fű, levél, ág, szárazvirág, zöldségszár) hulladék gyűjtését a Közszolgáltató szabványos gyűjtőedényben, legfeljebb 110 l űrtartalmú vagy 25 kg tömegű műanyag zsákban, legfeljebb 100 cm hosszú, 40 cm átmérőjű és 25 kg tömegű méretre kötegelve a kijelölt gyűjtőhelyen helyezhető el. Tuskó (fagyökér) nem helyezhető ki.*

*(2) A kijelölt gyűjtőhely az a közterület, ahol az ingatlantulajdonos a saját kommunális szilárdhulladék-gyűjtő edényét ürítési napokon elhelyezi.*

*(3) A zöldhulladék szállítása április 1-november 30. közötti időszakban a Közszolgáltató által közzétett ütemezés szerint kéthetente csütörtöki napokon történik.”*

A jelenlegi szabályozás módosítása szükséges annak érdekében, hogy fogalomhasználatában és előírásában összhangban legyen a jogszabályi előírással és a közszolgáltatási szerződésben foglaltakkal. A módosítás egyértelművé teszi a zöldhulladék elszállításának három alkalmas módját (edényzetben, kötegelve, biológiailag lebomló zsákban). A 2023. május 11-ei ürítés során a közszolgáltató már csak a módosított előírás szerint kihelyezett zöldhulladékot fogja elszállítani. Erről a lakosság megfelelő tájékoztatása szükséges. A módosítás tervezete a közszolgákatóval egyeztetésre került a javasolt módosítást figyelembe vettük.

**A rendelet-tervezetet általános indokolása**

A zöldhulladék elszállítási rendjének módosításáról szól a rendelet.

**A rendelet-tervezetet részletes indokolása**

1. § Szabályozza a zöldhulladék elszállításának módját.

2. § A hatálybalépést szabályozó rendelkezés

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek! A rendelet elfogadása minősített szótöbbséget igényel.

**2.**

Hévíz Város Önkormányzat Képviselő-testületének

../….. (.. . ..) önkormányzati rendelete

az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet módosításáról

Hévíz Város Önkormányzat Képviselő-testülete a hulladékról szóló 2012. évi CLXXXV. törvény 35. § (1) bekezdés *b)* pontjában kapott felhatalmazás alapján Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

Az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet 5/E. § (1) bekezdése helyébe a következő rendelkezés lép:

„5/E. § (1) A hulladékról szóló 2012. évi CLXXXV. törvény 2. § 50. pontja szerinti zöldhulladékot a Közszolgáltató az előre meghirdetett zöldhulladékszállítási napon a kijelölt gyűjtőhelyen elhelyezett:

*a)* a közszolgáltató által szabványos legfeljebb 110 liter űrtartalmú barna színjelzéssel ellátott gyűjtőedényben vagy

*b)* legfeljebb 100 cm hosszú, 40 cm átmérőjű és 25 kg tömeget meg nem haladóan kötegelve vagy

*c)* a zöldhulladék komposztálhatóságát és lebontását biztosító, azaz biológiailag lebomló zsákban szállítja el. Amennyiben a zöldhulladék nem ennek megfelelően kerül átadásra a Közszolgáltató az elszállítást megtagadja és a zöldhulladékot elszállításra kihelyező köteles azt még a hulladékszállítás napján a kijelölt gyűjtőhelyről eltakarítani.”

**2. §**

Ez a rendelet 2023. május 1-jén lép hatályba.

|  |  |
| --- | --- |
| dr. Tüske Róbert | Papp Gábor |
| jegyző | polgármester |

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet módosításáról

**Társadalmi-gazdasági hatása**: Pontosítja és kötötté teszi a zöldhulladék elszállításnak módját.

**Költségvetési hatása**: nincs

**Környezeti, egészségi hatása**: Elősegíti a zöldhulladék lebomló elhelyezését

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: a közszolgálató jelzése alapján szükséges módosítás

**A rendelet megalkotása elmaradása esetén várható következmények**: a közszolgálataó a nem az előírások szerint kihelyezett zöldhulladék elszállítását megtagadja.

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: közszolgálató részéről rendelkezése áll ingatlan tulajdonosok részéről pedig biztosítandó lesz
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |